Adabiyotlarni o'rganish va asosiy ma’lumotlarni yig'ish

|
Adabiyotlarni o'rganish va asosiy ma’lumotlarni yig'ish
|
bet | 4/9 | Sana | 17.01.2024 | Hajmi | 67,69 Kb. | | #139844 |
Bog'liq Курс иши бўйича қўлланма Микроиқтисодиёт МакроиқтисодиётAdabiyotlarni o'rganish va asosiy ma’lumotlarni yig'ish
Adabiyotlarni o'rganishdan oldin yana bir bor mavzuni to'g'ri tanlanganligiga ishonch hosil qilish lozim. Talaba adabiyotlarni kurs ishi mavzusi bo'yicha, unga mos tarzda tanlashi kerak. Ilmiy rahbarning vazifasi talaba tanlagan manbalarni qayta ko'rib, asosiylarini qoldirishdir.
Manbalarni to'plashda talaba uning chop etilgan yiliga ham alohida e’tibor berishi lozim. Eski manbalardan olingan ma’lumotlar bugungi kundagi dolzarb hisoblangan muammolarni echishda unchalik ahamiyatli bo'lmay qoladi.
Talaba bir nechta manbalarni qiyosiy tahlil qilgan holda o'ziga eng ma’qul deb topgan ma’lumotlarni olgandagina kurs ishi tadqiqoti samarali bo'ladi.
Kurs ishining tarkibiy tuzilishi
Kurs ishi mavzusi tanlanib, talabaga ilmiy rahbar tasdiqlangandan so'ng, talaba ushbu mavzu bo'yicha adabiyotlar, ilmiy maqolalar, adabiy manbalari, hujjatlarni o'rganishga kirishadi.
To'plagan materiallar asosida ishning to'liq rejasi tuziladi.
Kurs ishi rejasi kirish, asosiy qism (3 tadan 5 tagacha savoldan iborat) xulosa (fikr-mulohaza va takliflardan iborat), foydalanilgan adabiyotlar ro'yxati va ilovalarni o'z ichiga oladi.
Savollarning nomi mavzu nomini takrorlamasligi kerak.
1. Kurs ishi titul varag'i yagona nusxa bo'yicha rasmiylashtiriladi (1-ilovaga qarang).
2. Ishning kirish qismida tadqiqotning maqsadi, vazifalari, mavzuning dolzarbligi, ilmiy, amaliy va uslubiy yondashuvi asosi, ishning mazmuni beriladi.
3. Asosiy qismda har bir savolning to'liq mazmunini, statistik ma’lumotlarning iqtisodiy tahlili, qonuniy asoslari, qo'yilgan muammolar bo'yicha iqtisodiy hisob-kitoblar, tashkilot va korxonalarning tajribalari, hozirgi vaqtdagi mavjud muammolar tahlili va ularni bartaraf etish yo'llari yoritiladi.
Bularning barchasi qo'yilgan talablarga javob berishi, ish ilmiy, aniq, asoslangan xarakterga ega bo'lishi kerak. Har bir savollar qisqa xulosalar bilan tugallanishi kerak.
Kurs ishining asosiy qismi, ish umumiy hajmining 60 % ni tashkil qilishi kerak. Ishda izlanish ob’ektlarining tashkiliy va iqtisodiy tavsifi, boshqaruv sxemalari va ularning bog'liqligi ko'rsatiladi.
Statistik ko'rsatkichlar, jadvallar, sxemalar, diagrammalr ko'rinishida beriladi va ular iqtisodiy tahlil etiladi, hamda izohlanadi.
Ishda iqtisodiy ko'rsatkichlar bir necha yillar misolida tahlil etilishi, ular o'zgarishidagi tendentsiyalar, qonuniyatlar va sabab oqibat bog'lanishlari ochib berilishi kerak.
4. Kurs ishining xulosa qismida ish yuzasidan barcha xulosalar umumlashtiriladi, o'z fikr-mulohazalari bildiriladi, amaliy taklif va tavsiyalar beriladi. Taklif va mulohazalar talabaning o'ziniki bo'lib, u ishda qayd etilgan takliflarni takrorlamasligi kerak.
5. Foydalanilgan adabiyotlar ro'yxatida talaba kurs ishida foydalangan adabiyot va hujjatlarnigina keltirishi lozim.
Adabiyotlar ro'yxatini berishda hujjatlarni joylashish ketma-ketligi va bibliografik yozuvlarning to'g'ri yozilishiga ahamiyat berish kerak.
Foydalanilgan adabiyotlar ro'yxatini tuzishda ularni bir necha guruhlarga bo'lish tavsiya etiladi. Hujjatlarni va adabiyotlarni guruhlar bo'yicha joylashtirish misoli 2-ilovada ko'rsatilgan.
|
| |